འཛམ་གླིང་གཞི་གཅིག་ཅན་དང་ཚོང་ར་དཔལ་འབྱོར་ཅན་དུ་འགྱུར་བཞིན་པའི་དེང་དུས་གཙོ་རྒྱུགས་རིག་གནས་ཀྱི་མཐོ་རླབས་འོག་སྲོལ་རྒྱུན་རིག་གནས་མང་པོ་ངང་ངམ་ཤུགས་ཀྱིས་ཉམས་བཞིན་འདུག་ལ།ཇོ་ནང་བའི་ཐང་གའི་སྒྱུ་རྩལ་ཡང་ལོ་རྒྱུས་ཀྱི་ཆུ་ཀླུང་ཁྲོད་བག་ལ་ཞ་བའི་ཉེན་ཁ་འདུགགལ་སྲིད་ཇོ་ནང་བའི་ཐང་གའི་སྒྱུ་རྩལ་ལོ་རྒྱུས་ཀྱི་བཞུར་རྒྱུན་ཁྲོད་ཉམས་ཚེ་དེ་ནི་མིའི་རིགས་ཀྱི་སྒྱུ་རྩལ་ལ་མཚོན་ན་ཕམ་ཁ་ཆེན་པོ་ཞིག་ཡིན་པར་མ་ཟད།བོད་བརྒྱུད་ནང་བསྟན་རང་ངོས་ནས་ཀྱང་གོད་ཆག་ཆེན་པོ་ཞིག་རེད།འགྱུར་བག་ཁྲོད་ཐབས་ལམ་གང་འདྲ་ལ་བརྟེན་ཏེ་ཇོ་ནང་བའི་ཐང་གའི་སྒྱུ་རྩལ་མྱུར་སྐྱོབ་དང་རྒྱུན་འཛིན་བྱེད་དགོས་པ་ནི་ང་ཚོའི་མིག་མདུན་དུ་ལྷག་པའི་ངེས་པར་མནོ་བསམ་གཏོང་དགོས་པའི་གལ་གནད་ཞིག་སྟེ།སྔར་ཡོད་ཐང་ག་དང་ལྡེབས་རིས་ལ་སྲུང་སྐྱོབ་བྱེད་དགོས་པར་མ་ཟད།ཐང་ག་འབྲི་བཞེངས་ལ་མཁས་པའི་མི་སྣའང་གསོ་སྐྱོང་བྱེད་དགོས།སྲུང་སྐྱོབ་ཀྱི་གོ་རིམ་ཁྲོད་ངེས་པར་གཞིག་དགོས་པ་ནི་ཇོ་ནང་པའི་ཐང་གའི་སྒྱུ་རྩལ་གྱི་གཞན་མཚུངས་མ་ཡིན་པའི་ཁྱད་ཆོས་རྒྱུན་འཛིན་གྱི་ཆ་ལགས།